section_heading: Neonacistička internacionala
paragraph_text: Savitri Devi se sprijateljila s Hansom-Ulrichom Rudelom, bivšim pilotom koji je poznat kao najviše odlikovani njemački vojnik Drugog svjetskog rata. Kod njega je odsjela jedno vrijeme tijekom 1956., kada je dovršila svoju novu knjigu, Munja i Sunce, u kojoj se bavi vlastitim idejama filozofije povijesti, s posvetom Adolfu Hitleru kojeg naziva "najvećim Europljaninom svih vremena". Knjiga je također objavljena 1958. u Kalkuti.